MOKUNA XXVIII 
Ma ke kakahiaka nui, hiki ana o Laukieleula, 1 nana mai ka hana 
e moe ana keia mea, aole nae e hiki i ua o Laukieleula ke hookaawale 
ja ia, no ka mea, ua haumia, o kela hale wale no kahi i aeia nona, 
“QOvwai oe e keia kupu, e keia kalohe, nana i komo kuu wahi kapu, 
kahi hiki ole ina mea e ae ke komo ma keia wahi?” Pela aku ka mea 
hale. 
Hai aku ka malihini, “O Kahalaomapuana au, ka hua hope loa 
a kou opu.” 
IT aku ka makuahine, “Auwe! e kuu Haku, e hoi oe me ko makua- 
kaue, aole e hiki ia’u e ike ia oe, no ka mea, ua hiki mai kuu mau la 
haumia, aia a pau kuu haumia ana, e launa no kaua no ka manawa 
pokole a hele aku.” 
A no keia mea, hoi aku la o Kahalaomapuana me Moanalihai- 
kawaokele, ninau mai Ja ka makuakane, “ Pehea mai Ja?” 
I aku ke kaikamahine, “ Olelo mai nei ia’u e hoi mai me oe, a pau 
ka manawa haumia, alaila hele mai e ike ia’u.” 
Noho iho la laua ekolu la, kokoke 1 ka wa e pau ai ka haumia o 
Laukieleula, olelo aku o Moanalihaikawaokele i ke kaikamahine, “ O 
hele, no ka mea, ua kokoke mai ka wa mau o ko makuahine, hele no oe 
i kakahiaka nui poeleele o ka la apopo, a noho ma ka luawai, kahi ana 
e hoomaemae ai ia ia, mai hoike oe, aia a lele kela iloko 0 ke kiowai, a i 
luu ilalo o ka wai, alaila, holo aku oe a lawe mai i ka pa-u, a me ke 
kapa ona i haumia i kona mai, i auau kela a hoi mai ma kapa, aole 
ke kapa, alaila manao mai ua kii aku au, i hoi mai ai kela i ka hale 
nei, alaila ki kou makemake. 
“Ina i uwe olua a i pau ka uwe ana, a i ninau mai ia’u i ke kapa 
ona au i lawe mai ai, alaila, hai aku oe, aia ia oe; a e hilahila kela 
me ka menemene ia oe i ko haumia ana, oia hoi, aole ana mea nui e 
ae e uku mai ai no kou haumia i kona kapa i hoohaumiaia 1 kona 
mai, hookahi wale no mea nui ana o ka Lani au i kii mai nei, aia a 
ninau kela 1 kou makemake, alaila, hai aku oe, o ko ike ka hoi ia i ko 
kaikunane, ike pu me a’u, no ka mea, hookahi wale no a’u ike ana i 
ka makahiki hookahi, he kiei mai ka, o ka nalo aku la no ia.” 
A hiki i ka manawa a ka makuakane i olelo ai, ala ae la ke 
kaikamahine i kakahiaka nui poeleele, a hele aku la e like me ke 
kauoha a kona makuakane. 
Ta ia i hiki aku ai, pee iho la ma kahi kokoke i ke koiwai, aole i 
upuupu iho, hiki ana ka makuahine, a wehe i ke kapa i hoohaumiaia, 
a lele aku la iloko o ka wai. 
563 
